सलमान के साथ बिताए 72 घंटे को लेकर महेश ने कहा कि पहले दिन वे बहुत ज्यादा टेंशन में थे. उन्होंने किसी से बातचीत नहीं की. दूसरे दिन उन्होंने समय पर खाना भी खाया और दिनभर जेल के अन्य कैदियों के साथ कैरम खेलते रहे. महेश कहते हैं कि, मैंने सलमान खान के लिए अपने हाथों से खाना बनाया था. उन्होंने मेरे हाथ के बने खाने की तारीफ भी की थी. महेश ने कहा कि 72 घंटे के बाद सलमान खान तो रिहा हो गए, लेकिन कुछ महीने बाद कोर्ट ने उन्हें फिर से जेल भेज दिया था. दूसरी बार जब सलमान खान जेल आए तो महेश को बैरक व्यवस्था से हटा दिया गया था. सलमान खान ने जेल प्रशासन से कहा भी था कि महेश को बैरक में रखा जाए, लेकिन जेल प्रशासन ने उनकी बात नहीं मानी. महेश कहते हैं कि रात के करीब दो बजे मैं सलमान खान से मिलने गया था. उन्होंने मुझसे सिगरेट का इंतजाम करने को कहा था.